“رئال مادرید” لا لیگادا نؤوبتی سفر مغلوبیتیندن سونرا “بارسلونا”نین شامپیون‌لوغونو یاخینلاشدیریب. بو دفعه کرال کلوبو “رئال سوسیداد”دان ضعیف اولوب.
باسک‌لار جاری شامپیونون قاپی‌سینا 2 دفعه یول تاپیب‌لار.
بئله کی، اویوندا ایلک گل ماتچین ایکینجی حیسه‌سینه تصادف ائدیب. 47-جی دقیقه‌ده تاکفوسا کوبو اویوندا حسابی آچیب. اویونون 61-جی دقیقه‌سینده مادرید کلوبونون موافع‌چیسی دنی کارواخال میدان‌دان قووولوب. بونونلا بئله، “رئال سوسیداد” مینیموم اوستونلوکله یئتینمه‌ییب و 85-جی دقیقه‌ده فرقی ایکییه چاتدیریب. ائو صاحیب‌لری‌نین ترکیبینده بارنه چیا توپو قاپییا گؤندریب.
بئله‌لیکله، 33 اویون‌دان سونرا “رئال مادرید”ین 68 خالی وار. “رئال سوسیداد” ایسه 61 خاللا دؤردونجو پیله‌ده‌کی یئرینی برکیدیب. لیدر “بارسلونا” ایسه شامپیون‌لوغونو رسمیلشدیرمه‌یه یاخین‌دیر. کاتالون‌لارین آکتیوینده 82 خال وار.
